Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1751

5. Vizsgálat 5.1. „A” módszer (lásd: 8.1.) A mintából 5 g-ot 1 mg pontossággal mérjünk be. Vigyük át a bemért mintát extraháló hüvelybe (4.2.) és zárjuk le egy zsírmentes vattadugóval. Helyezzük a hüvelyt egy extraktorba (4.1.), és extraháljuk petroléterrel (3.1.) 6 órán keresztül. Gyûjtsük az extraktumot egy száraz horzsakõdarabokat tartalmazó elõre lemért lombikba. Desztilláljuk le az oldószert. Szárítsuk a lombikban levõ maradékot másfél óráig szárítószekrényben (4.3.). Exikkátorban hûtsük le és mérjük. Szárítsuk ismét 30 percig, hogy megbizonyosodjunk az olajok és zsírok tömegének állandóságáról (a tömegveszteség két egymást követõ mérésnél 1 mg alatt kell, hogy legyen). 5.2. „B” módszer A mintából 2,5 g-ot 1 mg pontossággal mérjünk be (lásd: 8.2.), tegyük egy 400 ml-es fõzõpohárba, vagy egy 300 ml-es Erlenmeyer lombikba, és adjunk hozzá 100 ml sósavat (3.3.) és pár darab forrkövet. Fedjük le a fõzõpoharat óraüveggel, vagy csatlakoztassuk az Erlenmeyer lombikot viszszafolyó hûtõhöz. Hozzuk a keveréket enyhe forrásba gyenge láng fölött, vagy fõzõlapon, és tartsuk 1 órán át lassú forrásban. Ne engedjük a mintát az edény falához tapadni. Hûtsük le és adjunk hozzá annyi szûrési segédanyagot (3.4.), amennyi elegendõ ahhoz, hogy a szûrés során ne következzen be olaj- vagy zsírveszteség, majd szûrjük keresztül megnedvesített zsírmentes dupla szûrõpapíron. Mossuk a maradékot hideg desztillált vízzel, míg a szûrlet semleges (illetve kloridmentes) nem lesz. Ellenõrizzük a szûrletet, hogy nem tartalmaz-e olajat vagy zsírt. Ennek jelenléte arra utal, hogy a mintát az „A” módszerrel petroléterrel extrahálni kell a hidrolízis elõtt. Helyezzük a maradékot tartalmazó dupla szûrõpapírt óraüvegre, és szárítsuk másfél órán át szárítószekrényben (4.3.) 100 oC ± 3 oC-on. Helyezzük a maradékot tartalmazó dupla szûrõpapírt egy extrakciós hüvelybe (4.2.), és zárjuk le egy zsírmentes vattadugóval. Helyezzük a hüvelyt egy extraktorba (4.1.), és a továbbiakban az 5.1. pont második vagy harmadik bekezdése szerint járjunk el.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes